אודליה כרמון

אודליה כרמון (נולדה ב-29 בספטמבר) היא יועצת תקשורת ואסטרטגיה, פסיכותרפיסטית קוגניטיבית התנהגותית (CBT), סופרת, מרצה ויוצרת ישראלית.

ביוגרפיה 
נולדה בישראל לאביה מרדכי כרמון, מומחה עולמי להתפלת מים שעבד בארגון הבריאות העולמי של האו"ם ולאימה מלכה, אחות מוסמכת למשפחה בת 5 נפשות. עקב מקצועו של אביה, המשפחה התגוררה בניגריה, מלטה ועד גיל 14 הספיקה לבקר בכ-20 ארצות.

לאחר השיבה לישראל, כרמון למדה בפנימיית 'הדסים' באבן יהודה ולאחר סיום לימודיה, התגייסה ליחידת קישור לאו"ם בראש הנקרה.

קריירה 
לאחר שירותה הצבאי, למדה לתואר ראשון בספרות אנגלית באוניברסיטת תל אביב ובמקביל עבדה כדיילת אוויר באל על. בגיל 24, כרמון עברה לניו יורק עם בעלה ולמדה לתואר שני בתקשורת ב-NYIT תוך כדי עבודה במשלחת הביטחונית.

לאחר סיום התואר, החלה לעבוד כעוזרת הדובר ולאחר עזיבתו החלה לעבוד כדוברת משלחת ישראל ה-28 לאו"ם. כאשר בנימין נתניהו חזר לישראל מארצות הברית בשנת 1988, הוא הציע לכרמון לחזור איתו ולעבוד לצידו במערכת הפוליטית. כרמון הסכימה ושימשה כראש הלשכה שלו בקמפיין הבחירות באותה השנה.

לאחר מינויו של משה קצב לשר התחבורה בממשלת שמיר, כיהנה כרמון כיועצת התקשורת של קצב עד לנפילת הממשלה בשנת 1992, לאחריה החלה לעבוד בסקטור הפרטי.

בשנת 1999, חזרה לזירה הפוליטית כיועצת התקשורת של דוד לוי ששימש כשר החוץ בממשלת ברק. לאחר התפטרותו של לוי מהממשלה, הצטרפה כיועצת התקשורת של אריאל שרון ושימשה כיועצת התקשורת של ראש הממשלה, הן בקמפיין הבחירות והן בעת כהונתו כראש ממשלה.

לאחר פרישתו של עוזי לנדאו מהפריימריז לרשות הליכוד, כרמון חזרה לעבוד עם בנימין נתניהו במערכת הבחירות של 2006. במהלך העבודה המשותפת עם נתניהו, התפוצצה פרשת קצב. כרמון המשיכה בתפקידה עד לפרשת השכר שפרצה בינה לבין הזוג נתניהו והייתה גם מקור לסכסוך המתמשך עם איילת שקד ונפתלי בנט.

לאחר מכן, כרמון החלה בלימודי תואר שני נוסף בפסיכותרפיה קוגניטיבית התנהגותית, כאשר נושא התזה שלה היה "תגובה מושהית להטרדה מינית במקום העבודה".

בשנת 2011, הוכרע הדין בפרשת קצב, כאשר חבר השופטים ציין "התרשמנו שא.כ. הינה אישה חזקה, מנוסה, אינטליגנטית, רהוטה, חריפת מחשבה וחדת לשון, שמסרה עדותה באריכות, בפתיחות ובכנות, ובהיותה מודעת לחולשותיה האנושיות היא לא ניסתה להסתיר ולייפות חלקים לא מחמיאים באישיותה. אנו מקבלים את עדותה, ולא מפקפקים בלו בפרט אחד שסיפרה לבית המשפט".

בשנת 2013, הוציאה את הספר "אשת הסוד" שהפך לרב מכר.

בשנת 2016, קיבלה פניה מהתסריטאי אברהם שלום לוי שהציע לה ליצור תסריט המתבסס על הסיפור שלה. כרמון נענתה לבקשה, ויחד עם אברהם שלום לוי ותמר מרום, היא יוצרת שותפה של הסדרה הסדרה "אלף" המשודרת כיום ב-yes, בהשראת ספרה "אשת הסוד" וסיפורה האישי.

כרמון מרצה בארץ בארץ בעולם על תחום התמחותה בפסיכותרפיה ועל מחיר ההתמודדות והחשיפה של הטרדות מיניות והן בהרצאות על נושאים פוליטיים.

חיים אישיים 
מתגוררת ב-תל אביב, נשואה ואם לשלושה.

תארים אקדמאיים 
 תואר ראשון בספרות אנגלית באוניברסיטת תל אביב - 1984
 תואר שני בתקשורת ב-NYIT - 1986
 תואר שני בפסיכותרפיה קוגניטיבית התנהגותית בשלוחה הישראלית של אוניברסיטת דרבי באנגליה - 2009

קישורים חיצוניים

הערות שוליים 

יועצי תקשורת ישראלים